Title: ข้อบังคับคณะกรรมการรถไฟแห่งประเทศไทย ฉบับที่ 148 ว่าด้วยระเบียบปฏิบัติงานของการรถไฟแห่งประเทศไทย แก้ไขเพิ่มเติม

ข้อบังคับคณะกรรมการรถไฟแห่งประเทศไทย

ข้อบังคับคณะกรรมการรถไฟแห่งประเทศไทย
ฉบับที่ ๑๔๘
ว่าด้วยระเบียบการปฏิบัติงานของการรถไฟแห่งประเทศไทย

แก้ไขเพิ่มเติม[๑]

โดยที่เห็นสมควรแก้ไขปรับปรุงข้อบังคับฉบับที่ ๔
ว่าด้วยระเบียบปฏิบัติงานของการรถไฟแห่งประเทศไทย ลงวันที่ ๒๕ ตุลาคม ๒๔๙๔
ในส่วนที่เกี่ยวกับอำนาจของผู้ว่าการรถไฟ ฯ ในการสั่งอนุญาตให้กระทำการต่าง ๆ
สำหรับการจัดซื้อพัสดุและจ้างเหมา ซึ่งได้เพิ่มเติมไว้ตามข้อบังคับคณะกรรมการรถไฟแห่งประเทศไทย
ฉบับที่ ๑๓๒ ลงวันที่ ๑๑ กุมภาพันธ์ ๒๕๑๗ เสียใหม่ เพื่อความคล่องตัวในการบริหารงานและให้เหมาะสมกับภาวะกิจการในปัจจุบัน
คณะกรรมการรถไฟแห่งประเทศไทย อาศัยอำนาจตามความในมาตรา (๒๕) ๔
แห่งพระราชบัญญัติการรถไฟแห่งประเทศไทย พ.ศ.๒๔๙๔ จึงออกข้อบังคับว่าด้วยระเบียบปฏิบัติงานของการรถไฟแห่งประเทศไทยแก้ไขเพิ่มเติมดังต่อไปนี้

ข้อ ๑ 
ให้ยกเลิกความ (๒) ของข้อ ๗ แห่งข้อบังคับฉบับที่ ๔
ซึ่งแก้ไขเพิ่มเติมตามข้อบังคับฉบับที่ ๑๓๒ และให้ใช้ความต่อไปนี้แทน
(๒) การสั่งอนุญาตให้กระทำการต่าง ๆ
เกี่ยวกับการจัดซื้อพัสดุสิ่งของเครื่องใช้และการจ้างเหมา ให้ผู้ว่าการรถไฟฯ
มีอำนาจสั่งได้ตามระเบียบการพัสดุและจ้างเหมาที่ถือปฏิบัติอยู่ภายในวงเงินรายละไม่เกิน
๒,๐๐๐,๐๐๐ บาท (สองล้านบาท) ถ้ารายใดเกินกว่าจำนวนนี้ขึ้นไปให้นำเสนอคณะกรรมการรถไฟแห่งประเทศไทยก่อน
ส่วนการจัดซื้อพัสดุหรือจ้างเหมาที่มีวงเงินรายละเกินกว่า ๒,๐๐๐,๐๐๐ บาท
(สองล้านบาท) และมีงบประมาณแล้ว ให้ผู้ว่าการรถไฟฯ มีอำนาจเรียกประกวดราคาซื้อหรือจ้างเหมาได้
แต่เมื่อถึงขั้นที่จะดำเนินการจัดซื้อหรือจ้างเหมา ให้นำเสนอคณะกรรมการรถไฟแห่งประเทศไทยพิจารณา

ข้อ ๒ 
ให้ใช้ข้อบังคับฉบับนี้ตั้งแต่วันที่ ๓๐ มิถุนายน ๒๕๑๘ เป็นต้นไป

ให้ไว้ ณ วันที่ ๓๐ มิถุนายน ๒๕๑๘
ประภาศน์  อวยชัย
ประธานกรรมการรถไฟแห่งประเทศไทย

อารยา/แก้ไข
๑๖ กรกฎาคม ๒๕๕๑

จุฑามาศ/ปรับปรุง
๑๗ กันยายน ๒๕๕๗

[๑] ราชกิจจานุเบกษา/เล่ม ๙๒/ตอนที่ ๑๗๐ /หน้า ๒๕๒/๒๖ สิงหาคม ๒๕๑๘